ΚΑΝΟΝΙΣΜΟΣ ( ΕΟΚ ) αριθ . 442/91 ΤΗΣ ΕΠΙΤΡΟΠΗΣ της 25ης Φεβρουαρίου 1991 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 53/91 ( 2 ) για τη δασμολογική και στατιστική ονοματολογία και το κοινό δασμολόγιο, και ιδίως το άρθρο 9,

Εκτιμώντας :

ότι, για να διασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού -

ότι ο κανονισμός ( ΕΟΚ ) αριθ . 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας - ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη, ενδεχομένως, υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών -

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της στήλης 3 -

ότι η Επιτροπή Ονοματολογίας δεν διατύπωσε γνώμη στην προθεσμία που όρισε ο πρόεδρός της για ότι αφορά τα προϊόντα και 4 του πίνακα του παραρτήματος -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας για ότι αφορά τα προϊόντα 2, 3 και 5 του πίνακα του παραρτήματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα . Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 25 Φεβρουαρίου 1991 . Για την Επιτροπή

Christiane SCRIVENER

Μέλος της Επιτροπής ( 1 ) ΕΕ αριθ . L 256 της 7 . 9 . 1987, σ . 1 . ( 2 ) ΕΕ αριθ . L 7 της 10 . 1 . 1991, σ . 14 .

ΠΑΡΑΡΤΗΜΑ

Περιγραφή του εμπορεύματος Κατάταξη Κωδικός ΣΟ Αιτιολογία ( 1 ) ( 2 ) ( 3 ) 1 . Κυλινδρική ξυλεία κωνοφόρων, που έχει υποστεί επεξεργασία με φρέζα σε όλο της το μήκος για να γίνει ομαλή, κομμένη εγκαρσίως, και της οποίας το ένα άκρο είναι αιχμηρό . Η ξυλεία αυτή χρησιμοποιείται στις διαρρυθμίσεις των κήπων, στην κατασκευή περιβόλων και περιφράξεων των κήπων, στην προστασία από τη θέα κ.λπ 4407 10 99 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 4407, 4407 10 και 4407 10 99 .

Το εμπόρευμα δεν δύναται να καταταγεί στις κλάσεις 4403 ή 4404 επειδή έχει υποστεί επεξεργασία με φρέζα, 4409 επειδή δεν έχει καθορισμένη μορφή και 4421 εκ του λόγου ότι δεν έχει τύχει επαρκούς επεξεργασίας 2 . Πτυσσόμενες πλευρές παλέτας συνιστάμενες από τέσσερεις σανίδες ( 2 x 2 του αυτού μήκους ) οι οποίοι είναι εφοδιασμένες στα άκρα τους με στηρίγματα που χρησιμεύουν στο σχηματισμό πλαισίου το οποίο τοποθετείται πάνω στην παλέτα .

( βλέπε τη φωτογραφία της περίπτωσης 2 ) ( 1 ) 4421 90 99 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 4421, 4421 90 και 4421 90 99 .

Το εμπόρευμα πρέπει να θεωρηθεί ως μέρος παλέτας το οποίο δεν δύναται να καταταγεί στην κλάση 4415 ( βλέπε τις επεξηγηματικές σημειώσεις του εναρμονισμένου συστήματος που αναφέρονται στις κλάσεις 4415 σημείο ΙΙΙ και 4421 παράγραφος 2 ) 3 . Είδη αποτελούμενα από ένα στεφάνι κατασκευασμένο από βέργες λυγαριάς και διακοσμημένο εν μέρει με ποικίλα στοιχεία όπως τεχνητά άνθη και φυλλώματα, ταινίες, μικρές αναπαραστάσεις ζώου ( όπως πεταλούδας ή νεοσσού ).

( βλέπε, ως παράδειγμα, τη φωτογραφία της περίπτωσης 3 ) ( 1 ) 4602 10 91 Η κατάταξη καθορίζεται από τις διατάξεις των γενικών κανόνων 1, 3β ) και 6 για την ερμηνεία της συνδυασμένης ονοματολογίας, από τη σημείωση 1 του κεφαλαίου 6 καθώς και από το κείμενο των κωδικών ΣΟ 4602, 4602 10 και 4602 10 91 .

Πράγματι, το στεφάνι από βέργες λυγαριάς προσδίδει στα είδη τον ουσιώδη χαρακτήρα του 4 . Φορητές συσκευές εκπομπής-λήψεως, του είδους Walkie-Talkie, από πλαστική ύλη, με ενσωματωμένο ή μη σύστημα κλήσεως morse, οι οποίες λειτουργούν με ηλεκτρικές στήλες . Οι συσκευές αυτές έχουν μέγιστη ισχύ εξόδου η οποία δεν υπερβαίνει τα 5 MW ρ.α.τ . ( ενεργός ακτινοβολούμενη ενέργεια ) και δεν φέρουν ούτε κυκλώματα απόσβεσης θορύβου, ούτε επιλογείς διαύλων, ούτε βαλτόμετρα 9503 90 31 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 9503, 9503 90 και 9503 90 31 .

Οι συσκευές αυτές δεν μπορούν να υπαχθούν στον κωδικό 8525 20 90 και συνεπώς πρέπει να καταταγούν ως παιχνίδια, γιατί δεν έχουν ισχύ εξόδου ανώτερη από 5 MW ρ.α.τ . και δεν φέρουν ούτε κυκλώματα απόσβεσης θορύβου, ούτε επιλογείς διαύλων, ούτε βολτόμετρα 5 . Είδος με σχήμα φωλιάς πτηνού από στριμμένες βέργες λυγαριάς διακοσμημένο με έξι νεοσσούς και με τεχνητά άνθη και φυλλώματα .

( βλέπε τη φωτογραφία της περίπτωσης 5 ) ( 1 ). 9505 90 00 Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 9505, 9505 90 και 9505 90 00 επειδή πρόκειται για είδος διακόσμησης, η δε παρουσία των νεοσσών συνδέει, κατά τρόπο φανερό, το εν λόγω είδος με τις εορτές του Πάσχα

( 1 ) Οι φωτογραφίες έχουν χαρακτήρα απολύτως ενδεικτικό .

Φωτογραφία της περίπτωσης 2 Φωτογραφία, ως παράδειγμα, της περίπτωσης 3

Φωτογραφία της περίπτωσης 5